CELEX: 62009TN0359
Language: mt
Date: 2009-09-14 00:00:00
Title: Kawża T-359/09: Rikors ippreżentat fl- 14 ta’ Settembru 2009 — Jurašinović vs Il-Kunsill

7.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 267/80
            
         Rikors ippreżentat fl-14 ta’ Settembru 2009 — Jurašinović vs Il-Kunsill
   (Kawża T-359/09)
   2009/C 267/142
   Lingwa tal-kawża: Il-Franċiż
   
      Partijiet
   
   
      Rikorrent: Ivan Jurašinović (Angers, Franza) (rappreżentant: A. Beguin, avukat)
   
      Konvenut: Il-Kunsill tal-Unjoni Ewropej
   
      Talbiet tar-rikorrenti
   
   
               —
            
            
               tannulla d-deċiżjoni espliċita tas-17 ta’ Ġunju 2009 u d-deċiżjoni impliċita sussegwenti li biha r-rikorrent inċaħad l-aċċess għad-dokumenti li ġejjin:
               
                           —
                        
                        
                           rapporti ta’ osservaturi tal-Unjoni Ewropea preżenti fil-Kroazja, fiż-żona ta’ Knin, mill-1 ta’ Awwissu sal-31 ta’ Awwissu 1995;
                        
                     
                           —
                        
                        
                           dokumenti bir-referenza “ECMM RC Knin Log Reports”;
                        
                     
         
               —
            
            
               tikkundanna lill-Kunsill tal-Unjoni Ewropea — Segretarjat Ġenerali sabiex jippermetti l-aċċess, fil-forma elettronika, għad-dokumenti mitluba;
            
         
               —
            
            
               tikkundanna lill-Kunsill tal-Unjoni Ewropea sabiex iħallas lir-rikorrent is-somma ta’ EUR 2 000 mingħajr taxxa jew EUR 2 392 bit-taxxa inkluża bħala kumpens proċedurali bir-rati ta’ imgħax tal-BĊE fil-jum tal-preżentata tar-rikors.
            
         
      Motivi u argumenti prinċipali
   
   Permezz ta’ dan ir-rikors, ir-rikorrent jitlob l-annullament tad-deċiżjoni espliċita tas-17 ta’ Ġunju 2009 u d-deċiżjoni impliċita sussegwenti tal-Kunsill li tiċħadlu l-aċċess għar-rapporti ta’ osservaturi tal-Unjoni Ewropea preżenti fil-Kroazja, fiż-żona ta’ Knin, mill-1 ta’ Awwissu sal-31 ta’ Awwissu 1995 u d-dokumenti bir-referenza “ECMM RC Knin Log Reports”.
   Insostenn tar-rikors tiegħu, ir-rikorrent jinvoka żewġ motivi bbażati:
   
               —
            
            
               fuq nuqqas ta’ ħsara għall-ħarsien tal-interess pubbliku fir-rigward tar-relazzjonijiet internazzjonali skont l-Artikolu 4(1)(a) tar-Regolament Nru 1049/2001 (1), sa fejn:
               
                           —
                        
                        
                           ebda ħarsien speċifiku ma jista’ japplika għad-dokumenti mitluba; u
                        
                     
                           —
                        
                        
                           anki jekk ħarsien speċifiku jista’ jiġi applikat għalihom, peress li għadda nofs il-perijodu massimu ta’ ħarsien taħt l-Artikolu 4(7) tar-Regolament Nru 1049/2001, huwa ġġustifikat l-għoti ta’ aċċess għad-dokumenti mitluba;
                        
                     
                           —
                        
                        
                           barra minn hekk, sakemm ma jkunux ikklassifikati f’kategorija ta’ ħarsien, id-dokumenti inkwistjoni ma jaqgħux fil-kategorija ta’ dokumenti sensittivi kif iddefiniti fl-Artikolu 9 tar-Regolament Nru 1049/2001;
                        
                     
         
               —
            
            
               fuq nuqqas ta’ ħsara għall-ħarsien ta’ proċedimenti fil-qrati u pariri legali skont l-Artikolu 4(2) tar-Regolament Nru 1049/2001, sa fejn:
               
                           —
                        
                        
                           din l-eċċezzjoni tikkonċerna l-ħarsien tal-proċedimenti fil-qrati tal-Unjoni Ewropea u tal-Istati Membri, filwaqt li f’dan il-każ, il-Kunsill qed jiġġustifika ċ-ċaħda tiegħu għal aċċess bi proċedimenti ġudizzjarji quddiem il-Qorti Kriminali Internazzjonali għall-ex-Jugoslavja;
                        
                     
                           —
                        
                        
                           id-dokumenti mitluba kienu diġà ġew ikkomunikati lill-partijiet fil-kawża Gotovina quddiem il-Qorti Kriminali Internazzjonali għall-ex-Jugoslavja, u dan jiġġustifika wkoll l-għoti ta’ aċċess lir-rikorrent;
                        
                     
                           —
                        
                        
                           il-Kunsill mhuwiex responsabbli sabiex jiżgura l-iżvolġiment xieraq tal-proċedimenti quddiem il-Qorti Kriminali Internazzjonali għall-Ex-Jugoslavja; u
                        
                     
                           —
                        
                        
                           interess pubbliku superjuri jiġġustifika l-iżvelar tad-dokumenti mitluba.
                        
                     
         
      (1)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni
   (ĠU L 145, p. 43).